**Republika Slovenija, Ministrstvo za finance, Finančna uprava Republike Slovenije**, Šmartinska cesta 55, 1000 Ljubljana, ki jo zastopa generalni direktor Peter Grum (v nadaljevanju: FURS)

in

\_\_\_\_\_\_\_\_\_\_\_\_\_ (predlagatelj), ki jo/ga zastopa \_\_\_\_\_\_\_\_\_\_\_\_\_ (v nadaljevanju: predlagatelj)

skleneta naslednji

**DOGOVOR**

**O SODELOVANJU V POSTOPKIH DAVČNE IZVRŠBE**

1. **člen**

Predmet tega dogovora je določitev načina sodelovanja med \_\_\_\_\_\_\_\_\_\_\_\_\_ kot predlagateljem izvršbe in FURS pri posredovanju podatkov v zadevah davčne izvršbe, ki jih FURS vodi na predlog predlagatelja.

1. **člen**

Stranki tega dogovora uvodoma ugotavljata:

* da je FURS na podlagi 11. člena Zakona o finančni upravi (ZFU) v zvezi s šesto točko 2. člena ZFU, pristojna za izvajanje postopkov davčne izvršbe denarnih terjatev na predlog predlagatelja;
* da FURS za predlagatelja izterjuje denarne terjatve, navedene v Prilogi 1;
* da terjatve, ki jih izterjuje FURS, ostanejo knjižene v poslovnih knjigah pri predlagatelju, razen terjatev, ki se skladno z 11. odstavkom 202. člena Zakona o prekrških z dnem, ko sodišče ali prekrškovni organ vloži predlog za izvršbo, prenesejo na FURS, če gre za terjatve v korist državnega proračuna (denarne kazni po ZP, globe po ZP-1, stroški prekrškovnega postopka po ZP in ZP-1 ter odvzem premoženjske koristi s plačilom denarnega zneska po ZP in ZP-1);
* da FURS izterjuje terjatve po postopku, predpisanem za izvršbo davčnih obveznosti;
* da Zakon o davčnem postopku (ZDavP-2) v 4. odstavku 146. člena določa, da predlagatelj izvršbe pošlje davčnemu organu predlog za izvršbo v elektronski obliki;
* če se terjatev, ki jo predlagatelj pošlje FURS v izvršbo zaradi zamude obrestuje, je predlagatelj dolžan obračunati zamudne obresti do vložitve zahtevka in jih navesti v zahtevku, če želi, da so predmet izvršbe, od dneva vložitve predloga za izvršbo pa se zamudne obresti obračunajo po davčnih predpisih.
1. **člen**

Predlagatelj posreduje FURS predlog za izvršbo s podatki, ki so opredeljeni v dokumentu »eIzvršbe – Navodila predlagatelju za vzpostavitev izmenjave podatkov« (v nadaljevanju: Navodilo) ter na enega od načinov, kot so opredeljeni v Navodilu.

a) Poslovni dogodki za terjatve, ki ostanejo knjižene v poslovnih knjigah pri predlagatelju (se ne prenesejo na FURS):

Predlagatelj pošilja FURS predloge za izvršbo z navedbo enega od naslednjih poslovnih dogodkov:

- Z - zahtevek (nov predlog za izvršbo),

- U - umik, (sprememba obstoječega predloga za izvršbo tako, da predlagatelj sporoči novo odprto stanje terjatve; izvršba se nadaljuje za znesek, ki ga predlagatelj sporoči),

- P - preklic (sprememba obstoječega predloga za izvršbo tako, da je novo stanje glavnice in obresti enak 0; izvršba se zaključi).

V primeru pošiljanja podatkov o spremembi predloga za izvršbo (umik ali preklic), predlagatelj pošlje na predlogu enake podatke, kot so bili na prvotnem predlogu (zahtevku), razen zneska glavnice in pripadajočih zamudnih obresti, datum vzroka umika ali preklica, datum, do katerega je obračunal z zahtevkom sporočene zamudne obresti ter razlog za umik ali preklic.

b) Poslovni dogodki za terjatve, ki se prenesejo na FURS:

Predlagatelj pošilja FURS predloge za izvršbo z navedbo enega od naslednjih poslovnih dogodkov:

- Z - zahtevek (nov predlog za izvršbo).

1. **člen**

Pogoj za uporabo informacijskega sistema FURS, v okviru katerega deluje aplikacija eIzvršbe, je Prijava pooblaščenca za urejanje elektronskega poslovanja na področju izvršb ter sklenitev tega dogovora.

1. **člen**
2. Stranki tega dogovora sta pri izvajanju tega dogovora dolžni upoštevati tudi Prilogo 1, ki je sestavni del tega dogovora.
3. Priloga 1 vsebuje naslednje podatke:
	* podatke o predlagatelju, izdajatelju in upniku (šifre, s katerimi se slednji identificirajo v aplikaciji eIzvršbe in jim jo dodeli FURS);
	* šifre terjatev, s katerimi se v predlogih za izvršbo evidentirajo vrste terjatev in jih določi FURS;
	* pristojnost urada za posamezno vrsto terjatve;
	* račune transakcijske račune, na katere FURS izvaja razporejanje izterjanih denarnih sredstev;
	* referenco prejemnika za plačilni promet na račune, na katere FURS izvaja razporejanje izterjanih denarnih sredstev;
	* drugo.
4. Za namene izvajanja tega dogovora je račun:
	* podračun enotnega zakladniškega računa države ali samoupravne lokalne skupnosti odprt za potrebe proračunskega uporabnika pri Upravi Republike Slovenije za javna plačila ali
	* transakcijski račun, odprt pri poslovni banki.
5. Priloga 1 se spreminja tako, da predlagatelj na elektronski naslov: gfu.izvrsbe.fu@gov.si posreduje predlog sprememb v obliki dopisa, podpisanega s strani pooblaščene osebe predlagatelja. Priloga je spremenjena, ko predlagatelj od FURS prejme potrditev spremembe.
6. **člen**
	1. Predlagatelj posreduje FURS le podatke o terjatvah, ki izpolnjujejo zakonske pogoje za izvršbo.
	2. Če predlagatelj posreduje FURS podatke oziroma zahtevke, glede katerih ni zakonskih pogojev za izvršbo oziroma če FURS pravočasno ne obvesti o prenehanju obstoja zakonskih pogojev za izvršbo ter ne izvede preklica zahtevka, nosi stroške neupravičene izvršbe za take zahtevke.
	3. Predlagatelj je dolžan izvršilni naslov oz. dokumentacijo, ki dokazuje obstoj in višino terjatve hraniti do izteka absolutnega roka zastaranja pravice do izterjave.
	4. Predlagatelj je dolžan na zahtevo FURS nemudoma posredovati izvršilni naslov oz. dokumentacijo, ki dokazuje obstoj in višino terjatve, in sicer po pošti v papirni obliki.
	5. Predlagatelj se zavezuje, da na FURS pošilja predloge za izvršbo ne prej kot v 45. dneh po nastopu izvršljivosti.
7. **člen**

Če FURS predlagatelju sporoči, da je postopek davčne izvršbe zoper dolžnika ustavljen, pa je takšna odločitev FURS sprejeta na podlagi okoliščine, da je nad dolžnikom začet postopek, zaradi katerega je potrebno postopek izvršbe zadržati ali ustaviti, ali je nastopilo prenehanje dolžnika pravne osebe ali smrt dolžnika fizične osebe, mora predlagatelj pod pogoji in v primerih, ki so določeni v predpisih, vložiti nov predlog za izvršbo, če naj se davčna izvršba začne zoper pravnega naslednika takšnega dolžnika.

1. **člen**

V primeru, da dolžnik poravna svoje obveznosti predlagatelju potem, ko je predlagatelj že posredoval zahtevek za izvršbo FURS, pa izterjava s strani FURS še ni izvedena oz. zaključena, je predlagatelj dolžan:

1. Za terjatve, ki ostanejo knjižene v poslovnih knjigah pri predlagatelju (se ne prenesejo na FURS):
* v aplikaciji eIzvršbe preveriti stanje v zvezi s podanim zahtevkom in, ob upoštevanju obsega poplačila terjatve in zamudnih obresti v zvezi z zahtevkom, izvesti umik zahtevka. Hkrati je predlagatelj dolžan FURS sporočiti novo višino terjatve ob upoštevanju stanja terjatve pri FURS za konkretni zahtevek. Če predlagatelj FURS ne posreduje pravočasno umika zahtevka, nosi stroške neupravičene izvršbe za take zahtevke.
1. Za terjatve, ki se prenesejo na FURS:
* v aplikaciji eIzvršbe preveriti stanje v zvezi s podanim zahtevkom in sredstva, ki jih je prejel na svoj račun, razporediti na račun pristojnega finančnega urada in v plačilnem nalogu navesti referenco, ki je sestavljena iz naslednjih podatkov:

model: 00 P1-P2-P3, pri čemer je:

- P1: davčna številka dolžnika s kontrolno številko, (DŠ+K, 8 mest),

- P2: datum prejetega plačila v obliki DDMM (4 mesta),

- P3: številka izvršilnega naslova na katerega se plačilo nanaša (6 mest).

1. **člen**

Če se v postopku izvršbe ugotovi, da je bilo s strani dolžnika izvedeno preplačilo terjatve (npr.: da je bilo plačano preveč ali dvakrat, da je dolžnik plačal predlagatelju in FURS, ipd.), je potrebno izvesti vračilo preveč plačanih javnofinančnih prihodkov v skladu z 8. členom Pravilnika o plačevanju in razporejanju obveznih dajatev in drugih javnofinančnih prihodkov (Uradni list RS, št. [21/18](https://www.tax-fin-lex.si/Dokument/Podrobnosti?rootEntityId=e97fe919-477c-4cbf-bf47-aaf7c0bc72fd), [56/18](https://www.tax-fin-lex.si/Dokument/Podrobnosti?rootEntityId=63c9f3f8-0a6f-4c83-9597-a6bff8f52898), [18/21](https://www.tax-fin-lex.si/Dokument/Podrobnosti?rootEntityId=727c6d69-db61-4138-868b-33e2a5f4add2) ter morebitnimi dodatnimi spremembami oziroma dopolnitvami). Vračilo se izvede v breme podračuna javnofinančnih prihodkov na katerega so bila sredstva plačana in v dobro računa upravičenca.

1. Za terjatve, ki ostanejo knjižene v poslovnih knjigah pri predlagatelju (se ne prenesejo na FURS):

Predlagatelj je dolžan vrniti dolžniku - upravičencu za vračilo preveč plačana sredstva:

* na zahtevo FURS, če so bila preveč plačana sredstva plačana pri FURS in že razporejena predlagatelju ali
* na zahtevo dolžnika, če so bila preveč plačana sredstva plačana predlagatelju pod pogojem, da predhodno prejme obvestilo o zaključku izvršbe po zahtevku oziroma s preverjanjem v aplikaciji eIzvršbe ugotovi, da je stanje dolga po podanem zahtevku enako nič.
1. Za terjatve, ki se prenesejo na FURS:
* Predlagatelj je dolžan vrniti dolžniku - upravičencu za vračilo preveč plačana sredstva samo v primeru, ko so bila plačana pri predlagatelju. Predlagatelj je sredstva dolžan vrniti na zahtevo FURS oziroma na zahtevo dolžnika, če predhodno prejme obvestilo o zaključku izvršbe oziroma s preverjanjem v aplikaciji eIzvršbe ugotovi, da je stanje dolga po podanem zahtevku enako nič. Če izvršba ni zaključena ravna v skladu z 8. členom tega dogovora.
1. **člen**

FURS bo v dobro računa predlagatelja izvedel eno prenakazilo za vsa izterjana sredstva, ki se bodo nabrala od predhodnega prenakazila. Informacijo o specifikaciji prenakazanih sredstev na določen dan, bo predlagatelj pridobil preko aplikacije eIzvršbe.

1. **člen**

Stranki tega dogovora se zavezujeta, da bosta nosili vsaka svoje stroške, ki bi utegnili nastati zaradi elektronskega vlaganja predlogov za izvršbo oziroma izmenjave podatkov v skladu s 4. odstavkom 146. člena Zakona o davčnem postopku.

1. **člen**

Stranki sta pri izvajanju tega dogovora dolžni spoštovati veljavne predpise s področja varstva osebnih podatkov ter varovanja podatkov, ki štejejo za davčno tajnost.

1. **člen**

Predlagatelj je dolžan sprotno spremljati in pri poslovanju s FURS upoštevati vsa obvestila in navodila FURS, objavljena na spletni strani:

http://www.fu.gov.si/placevanje\_in\_izvrsba/podrocja/izvrsba\_nedavcnih\_obveznosti/

1. **člen**

Skrbnik tega dogovora je na strani FURS Barbara Vasle, na strani predlagatelja pa \_\_\_\_\_\_\_\_\_\_\_\_\_.

1. **člen**

Dogovor je sklenjen, ko ga podpišeta obe stranki.

1. **člen**

Ta dogovor je sestavljen v dveh (2) enakih izvodih, od katerih prejme vsaka stranka po en (1) izvod.

Številka: Številka:

Datum: Datum:

|  |  |
| --- | --- |
| **Republika Slovenija** |  |
| **Ministrstvo za finance** |  |
| **Finančna uprava Republike Slovenije** |  |
| Peter Grum,generalni direktor |  |